Margita Dubajić
Margita Dubajić (Budinščina, 29. 7. 1903 – Zagreb, 13. 9. 1986), jugoslavenska pjevačica i glumica.

Biografija 
Margita Dubajić je rođena 29. 7. 1903 u Budinščini u židovskoj porodici Arnolda Balanše. Debi i karijeru je započela 1919 godine u Varaždinu, da bi potom nastupala u Novom Sadu i Beogradu. Od 1926 bila je članica zagrebačkog Hrvatskog narodnog kazališta (HNK), gdje je postala jednom od najpopularnijih subreta zagrebačke operete između Prvog i Drugog svjetskog rata. Bila je poznata po velikom osobnom šarmu i izrazitom smislu za bogato scensko oblikovanje brojnih, posebno operetnih uloga. Proslavila se ulogama u operetama Ralpha Benatzkog, Oskara Nedbala, Jaromira Weinbergera i Johanna Straussa ml., te u operetama Ive Tijardovića "Mala Floramy" i "Splitski akvarel" tumačeći s velikim uspjehom uloge "Miss Beautyflower" i "Perine". 1931 Margita je nastupila u revijalnom filmu "Evo nas" snimljenom prema scenariju i glazbi Tijardovića. Okupacijom Kraljevine Jugoslavije tj. uspostavom marionetske Nezavisne Države Hrvatske (NDH) Margita je kao Židovka bila prisiljena 29. 6. 1941 podnijeti obveznu prijavu imetka Židova "Uredu za obnovu privrede Ministarstva narodnoga gospodarstva", te je na fasciklu potcrtano da ne posjeduje nikakvu imovinu. Margitin suprug, Dejan Dubajić, je isto tako po zakonu NDH morao ispuniti prijavu (bio je pravoslavne vjere), te mu je na fasciklu netko uz ime dopisao predikat "arijevac". Obje prijave su ispunjene istog dana i istim rukopisom, vjerovatno Margitinim. Nakon završetka rata nakratko je opet postala članica HNK, no penzionisana je u februaru 1946 odlukom tadašnjeg intendanta Tijadrovića. Negdje u to vrijeme je oboljela od dječije paralize i postala teško hendikepirana. Margita Dubajić je preminula u Zagrebu 13. 9. 1986 godine.

Reference

Literatura 
 
 

Jugoslavenski Jevreji
Austrougarski Jevreji
Jugoslavenske pjevačice
Jugoslavenski teatarski glumci